b'\n_START_ARTICLE_\nInge Faldager\n_START_PARAGRAPH_\nInge Faldager (f\xc3\xb8dt 8. januar 1948) er en dansk atlet medlem af Hvidovre AM.\n_START_SECTION_\nBaggrund og karriere\n_START_PARAGRAPH_\nInge Faldager blev f\xc3\xb8dt p\xc3\xa5 Middelfart Amtssygehus, hun er datter af driftsbestyrer Hans Faldager og hustru Inger Margrethe Kure, for\xc3\xa6ldrene blev viet i Sankt Nicolai Kirke den 19. maj 1944._NEWLINE_Efter at have tilbragt de f\xc3\xb8rste 20 \xc3\xa5r af sit liv i fynske Middelfart flyttede Faldager i 1968 til K\xc3\xb8benhavn for at l\xc3\xa6se til ingeni\xc3\xb8r, og har siden da p\xc3\xa5 skift repr\xc3\xa6senteret SAGA, Aalborg FF, Greve IF og fra 2001 Hvidovre AM._NEWLINE_Faldager var med fra starten af indf\xc3\xb8relsen af hammerkast for kvinder, da Danmark som et af de f\xc3\xb8rste lande i verden tog hammerkast p\xc3\xa5 som mesterskabs\xc3\xb8velse i 1988. Hun tog en s\xc3\xb8lvmedalje ved mesterskabets introduktion. \xc3\x85ret vandt hun sit f\xc3\xb8rste DM og gentog dette yderligere tre gange i l\xc3\xb8bet af karrieren. Det er blevet til 13 DM-medaljer, hvoraf den sidste kom som 56-\xc3\xa5rig i 2004. V\xc3\xa6gtkast var med en enkelt gang ved indend\xc3\xb8rs-DM, hvor det blev til en bronzemedalje med 11,77 meter. Det blev til to danske rekorder i hammerkast. P\xc3\xa5 Hvidovre AMs kvindehold er det blevet til seks DM-bronzemedaljer og en s\xc3\xb8lvmedalje for hold.. Hun satte to danske rekorder i hammerkast 1991 med 44,22 og 44,38, men n\xc3\xa5de dog aldrig landsholdsdeltagelse, da hammerkast f\xc3\xb8rst kom p\xc3\xa5 det internationale program fem \xc3\xa5r efter hendes topniveau.\n_START_SECTION_\nVeteran karrieren\n_START_PARAGRAPH_\nSom veteran har Faldager 21 verdensmesterskaber, heraf 12 alene i hammerkast, fire titler i kastefemkamp, tre i v\xc3\xa6gtkast og to i diskoskast. Der ud over yderligere 10 s\xc3\xb8lv og 8 bronze, i alt 39 VM-medaljer. Hun har syv vundet World Master Games. Hun har 23 veteran Europamesterskaber, heraf 10 i hammerkast, otte i kastefemkamp, fire i v\xc3\xa6gtkast og et i diskoskast. Der ud over yderligere seks s\xc3\xb8lv og syv bronze, i alt 36 EM-medaljer. Der til 44 Nordiske Mesterskaber. Totalt er det blevet til 133 internationale veteran medaljer, heraf 95 af guld. Dertil 145 titler som dansk veteran mester. 2011 har hun to veteran verdensrekorder i hhv. kastefemkamp (2003 K55 4.625p) og i v\xc3\xa6gtkast (2008 K60 med 17,84m), fem veteran Europa-rekorder, to mesterskabsrekorder ved veteran EM og 37 danske veteran rekorder.'